Sri Lanka er en asiatisk ø-stat, som ligger syd for Indien i Det Indiske Ocean.

Søndag blev Sri Lanka ramt af otte bombe-angreb mod kirker og hoteller. Mindst 310 personer blev dræbt og over 500 såret. Tre danske børn blev dræbt.

Ingen har taget ansvar for angrebene. Men regeringen i Sri Lanka mener, at det er en ny-oprettet lokal, islamisk gruppe, der står bag angrebene.

Angreb ramte hoteller og kirker

De otte angreb blev udført næsten samtidig i hovedstaden Colombo samt i byerne Negombo og Batticaloa.

Angrebene ramte fire hoteller, tre kirker og en bygning i et beboelsesområde.

Seks af angreben blev udført af syv selvmords-bombere ifølge regeringen. Det er endnu uklart, hvad der udløste de to øvrige eksplosioner.

Udenrigsministeriet har åbnet midlertidigt kontor

Rajitha Senaratne er sundhedsminister og talsmand for regeringen. Han siger, at der er et internationalt netværk bag angrebene. Det skriver mediet The Guardian.

Det danske udenrigsministerium åbnede mandag et midlertidigt kontor på Norges ambassade i Colombo.

På kontoret giver man hjælp og rådgivning til danske statsborgere, der er direkte berørt af terror-angrebene.